Gypsy jazz, ili  jazz manouche, sve je popularniji u američkim jazz klubovima
Glazba Django Reinhardta i  56 godina nakon njegove smrti još uvijek rado slušana.
Sastav The Cook Trio specijalizirao se u izvodenju gypsy jazza - romskog jazza. O njemu nam govori gitarist Jason Cook: "To je jako vesela glazba, a stil sviranja je pun entuzijazma. To je jako izražajna glazba, stvorena za gitaru". Romski je jazz nastao tijekom tridesetih godina u Francuskoj. Gitarist Django Reinhardt, koji je odrastao u romskim čergama u blizini Pariza, imao je ključnu ulogu u njegovu razvoju. Današnji jaz glazbenici imitiraju Reinhardta, koji je najpoznatiji po svojoj suradnji s violinistom Stephanom Grappellijem. Django Kyle Jones iz sastava The Cook Trio kaze da Reinhardtovu glazbu karakterizira prepoznatljivi brzi ritam sviran na gitari: "Gitara vuče cijelu stvar. Ona je poput pulsa - gura je naprijed". Gypsy jazz popularan je u klubovima i festivalima širom svijeta. Sastav The Django Band svira ovih dana u Moskvi. Gitarist Dmitri Kuptsov kaze da taj glazbeni stil ima mnogo poklonika: "Ljudi se upoznaju s ovom vrstom glazbe putem interneta, ali i jedni od drugih, i jako im se svidi. To je čist stil, koji je Rusima dopadljiv i lagan za razumjeti. Svakim danom ga sve vise ljudi sluša", kaze Kuptsov. Glazbenici sastava The Cook Trio s Floride kazu da žele proširiti popularnost romskog jazza, koji je mnogim Amerikancima još uvijek nepoznanica. Spominju godišnje festivale te glazbe koji se održavaju u New Yorku, Kaliforniji i državi Washington. Očito je da je glazba Django Reinhardta i 56 godina nakon njegove smrti još uvijek rado slušana.